ai4bharat/Pralekha huggingface dataset:
மனித வள மேம்பாட்டு அமைச்சகம்
சி.பி.எஸ்.இ. பள்ளி ஆசிரியர்கள் மற்றும் முதல்வர்களுக்கு மனித வள மேம்பாட்டு இணைய்மைச்சர் திரு. உபேந்திர குஷ்வாஹா விருது
மத்திய பள்ளிக் கல்வி வாரியத்தின் அங்கீகாரம் பெற்ற தலைநகரில் உள்ள பள்ளிகளின் 37 ஆசிரியர்கள் மற்றும் முதல்வர்கள் கல்வித் துறையில் ஆற்றிய பங்களிப்புக்காகவும் வகுப்பறையில் பாடம் நடத்துவதில் மேற்கொண்ட புதுமைகளுக்காகவும் மத்திய மனித வள மேம்பாட்டுத் துறை இணையமைச்சர் திரு. உபேந்திர குஷ்வாஹா பாராட்டினார்.
2017-18ம் ஆண்டு மத்திய பள்ளிக்கல்வி வாரிய விருதுகளுக்கு வழக்கமாக கடைபிடிக்கப்படும் முறையில் இருந்து மாறுபட்டு முதல் முறையாக மத்திய பள்ளிக்கல்வி வாரியம் முதல்வர்கள் மற்றும் ஆசிரியர்களிடம் இருந்து ஆன்லைன் விண்ணப்பங்களை வரவேற்றது.
முன்பு அமைக்கப்பட்ட பிராந்திய அளவிலான குழுக்களுக்கு பதிலாக வாரியம் தேசிய அளவிலான தேர்வுக் குழுவை அமைத்தது. இந்தக் குழு கீழ்க்காணும் அடிப்படையில் விருது பெறுவோரைத் தேர்வு செய்தது:
1.
அ. கல்வித் தகுதி, அறிஞர்கள் பங்களிப்புகள், செயல் ஆராய்ச்சி, பாடத்திட்டம், சமூக மற்றும் மாணவர் மேம்பாட்டு சாதனைகள், விருதுகள் மற்றும் கவுரவங்களுக்கான அனைத்து பிரிவு விருதுகளுக்கும் பொது அடிப்படை.
ஆ. ஆசிரியராக சிறப்பான தகுதி, மாற்று போதனை, ஆசிரியரின் பங்களிப்பு போன்ற குறிப்பிட்ட அடிப்படை மற்றும்,
நேருக்கு நேரான கலந்துரையாடல்.
முதல்வர்கள் தவிர ஆரம்ப, நடுநிலை மற்றும் மேல்நிலை ஆசிரியர்களும் விருது பெறுவோரில் அடங்குவார்கள். முதல்முறையாக கலை ஆசிரியர்கள், சிறப்பு கல்வி அளிப்போர், பள்ளி ஆலோசகர்கள், தொழில்கல்வி, உடற்பயிற்சிக் கல்வி மற்றும் தகவல் தொழில்நுட்ப ஆசிரியர்களுக்கும் விருதுகள் அளிக்கப்பட்டன.
பள்ளிக் கல்வி மற்றும் எழுத்தறிவுத் துறை செயலர் திருமதி ரீனா ராய், சி.பி.எஸ்.சி. தலைவர் திருமதி அனிதா கார்வால், சி.பி.எஸ்.இ. செயலர் திரு. அனுராக் திரிபாதி மற்றும் மத்திய மனித வள மேம்பாடு, நவோதயா பள்ளிகள், கேந்திரீய வித்யாலயா மற்றும் இதர பள்ளிகளில் இருந்து பிரதிநிதிகளும் விழாவில் கலந்து கொண்டனர்.
விருது பெற்றவர்களையும் நாடு முழுவதும் உள்ள இதர ஆசிரியர்களுக்கம் அமைச்சர் பாராட்டு தெரிவித்தார். ”ஒரு ஆசிரியர் மரணம் வரை தாக்கத்தை ஏற்படுத்துவதுடன் அவரது தாக்கம் எங்கு நிறைவடைகிறது என்பதை நீங்கள் கூற முடியாது” என்பதால் ஆசிரியரின் பங்களிப்பு ஈடிணையற்றதாகும். முன்மாதிரிகளாக ஆசிரியர்களுக்கு மாணவர்களிடையே நீண்ட தாக்கம் கொண்டவர்கள். எனவே மதிப்புகளை ஏற்படுத்துவதன் மூலம் கல்வியை மனிதப்படுத்தும் தேவை உள்ளது. முறையின் சவால்களை எதிர்கொள்பவர்களாக ஆசிரியர்கள் இருக்க வேண்டும் என்பதுடன் நல்ல நடைமுறைகளை எவ்வாறு நடைமுறைப்படுத்துவது என்பதை தெரிந்து வைத்திருக்க வேண்டும். ஏனெனில் ஆசிரியர்கள் என்போர் தேசத்தை உருவாக்குபவராவார்கள்.
மேலும் விவரஙக்ள் பெற: pib.nic.in
பிரதமர் அலுவலகம்
வடகிழக்குப் பகுதியின் அழகினை பிரதமர் புகழ்ந்துரைத்தார்
மக்கள் வடகிழக்குப் பகுதிகளுக்கு தாங்கள் மேற்கொண்ட பயணத்தின்போது எடுக்கப்பட்ட புகைப்படங்களை பகிருமாறு கேட்டுக்கொண்டார்.
வடகிழக்கு பகுதியின் கண்கவர் அழகினை பிரதமர் திரு. நரேந்திர மோடி புகழ்ந்துரைத்தார்.
“நீங்கள் வடகிழக்கு மாநிலங்களுக்கு பயணம் மேற்கொண்ட போது எடுத்த புகைப்படங்கள் அல்லது கண்கவர் காட்சிகள் ஏதும் உங்களிடம் இருக்கிறதா?”, என்று பிரதமர் கேட்டார்
 என்ற ஹஷ்டாக்குடன் பகிருமாறு பிரதமர் கேட்டுக்கொண்டார். “நான் எனது பக்கத்திலும் சில புகைப்படங்களைப் பகிர்கிறேன்”, என்று அவர் கூறியுள்ளார்.
பிரதமர் அலுவலகம்
ராஜ பர்பா பண்டிகையை முன்னிட்டு ஒடிசா மக்களுக்கு பிரதமர் வாழ்த்து
ராஜ பர்பா திருநாளை முன்னிட்டு, பிரதமர் திரு நரேந்திர மோடி ஒடிசா மக்களுக்கு தனது வாழ்த்துகளைத் தெரிவித்துள்ளார்.
சுட்டுரை வாயிலாக வெளியிட்டுள்ள செய்தியில், "ராஜ பர்பா திருநாளை முன்னிட்டு எனது நல்வாழ்த்துகள். அனைவரின் ஆரோக்கியத்திற்கும், நல்வாழ்விற்கும் நான் பிரார்த்தனை செய்கிறேன்" என்று பிரதமர் கூறியுள்ளார்.
குடியரசுத் தலைவர் செயலகம்
முழு உலகமும், ராணுவ ஆதிக்கத்திற்கு விண்வெளியை பயன்படுத்திக் கொண்டிருந்தபோது, இந்தியாவைப் பொறுத்தவரை, விண்வெளி தொழில்நுட்பம் விரைவான வளர்ச்சிக்கு ஏற்ற தளம் என்று டாக்டர் சாராபாய் நினைத்தார்: குடியரசுத் தலைவர் திரு.ராம்நாத் கோவிந்த்
முழு உலகமும், ராணுவ ஆதிக்கத்திற்கு விண்வெளியை பயன்படுத்திக் கொண்டிருந்தபோது, மிகப் பெரிய மற்றும் பன்முகத்தன்மை கொண்ட இந்தியாவைப் பொறுத்தவரை, விண்வெளி தொழில்நுட்பம் விரைவான வளர்ச்சிக்கு ஏற்ற தளம் என்று டாக்டர் சாராபாய் நினைத்தார் என குடியரசுத் தலைவர் திரு.ராம்நாத் கோவிந்த் கூறியுள்ளார். விண்வெளி மற்றும் அணுசக்தி துறை காணொலி காட்சி மூலம் இன்று  ஏற்பாடு செய்த டாக்டர் விக்ரம் சாராபாய் நூற்றாண்டு பிறந்த தின கொண்டாட்ட நிறைவு நாள் நிகழ்ச்சியில் அவர் உரையாற்றினார்.
டாக்டர் விக்ரம் சாராபாயை நினைவு கூறிய குடியரசுத் தலைவர், சிலரது வாழ்க்கையும், செயல்களும் நமது உணர்வுகளை தூண்டுகின்றன என கூறினார். டாக்டர் விக்ரம் சாராபாய், ‘இந்திய விண்வெளித் திட்டத்தின் தந்தை’, தனித்துவமான மனிதர், அவரது அடக்கம், அவரது பெரிய சாதனைகளை மறைத்தது. உலகத் தரம் வாய்ந்த விஞ்ஞானி, கொள்கை வகுப்பாளர் மற்றும் ஒரு நிறுவனத்தை உருவாக்குபவர் - அவர் மிகவும் அரிதான கலவை. தனது முடிவு நெருங்கிறது என்பதை அவர் அறிந்தது போல், குறுகிய காலத்திலேயே அவர் அனைத்தையும் சாதித்தார். அவரது வாழ்க்கை துரஅதிர்ஷ்டமாக மிக விரைவாகவே முடிந்து விட்டது. அவர் நீண்ட காலம் நாட்டுக்கு சேவையாற்றியிருந்திருந்தால், இந்தியாவின் விண்வெளித் துறை எங்கோ சென்றிருக்கும் என நாம் ஆச்சரியப்படுகிறோம்.
ஒரு விஞ்ஞானியாக, டாக்டர் சாராபாய் ஒருபோதும் கண்காணித்ததை குறிப்பிடுவதில் மட்டும் திருப்தியடையவில்லை என குடியரசுத் தலைவர் கூறினார். கிரக இடைவெளியின் தன்மையை நன்கு புரிந்துகொள்வதற்கான சோதனை தரவுகளின் தாக்கங்களை அவர் எப்போதும் கவனித்தார். 1947-1971ம் ஆண்டுகளுக்கு இடையே, தேசிய மற்றும் சர்வதேச அறிவியல் இதழ்களில் அவர் 85 ஆய்வு கட்டுரைகளை வெளியிட்டார்.
டாக்டர் சாராபாய், ஒரு சிறந்த நடைமுறைவாதி என்று குடியரசுத் தலைவர் கூறினார். இந்திய விண்வெளி திட்டத்தை, அவர் , மற்ற நாடுகளை போல் வழிநடத்திச் செல்ல வில்லை. அதிகரிக்கும் நடைமுறைக்கு பதிலாக, அவர் பாய்ச்சலை விரும்பினார். இந்தியாவை போன்ற வளரும் நாடுகள், செயற்கைகோள் தகவல் தொடர்பில் நேரடியாக இறங்க வேண்டும் என அவர் நினைத்தார். நாட்டின் வளர்ச்சிக்கு, செயற்கைகோளின் பயனை நிருபிக்க அவர் விரும்பினார். கொவிட்-19 தொற்றால், பள்ளி கல்வி தடைபட்டபோது, தொலைதூர கல்வி தொடர்வதன் மூலம் அவரது கனவு நனவானதை நாம் இன்று உணர்கிறோம்.
டாக்டர் சாராபாயின் நூற்றாண்டு பிறந்த தின கொண்டாட்டங்களின் போது, விண்வெளி சீர்திருத்தங்கள் அறிவிக்கப்பட்டதன் மூலம் அவருக்கு மத்திய அரசு தகுந்த புகழஞ்சலியை செலுத்தியுள்ளது என குடியரசுத் தலைவர் கூறினார். ‘‘மனிதனின் மற்றும் சமூகத்தின் உண்மையான பிரச்னைகளுக்கு மேம்பட்ட தொழில்நுட்பங்களைப் பயன்படுத்துவதில் நாம் யாருக்கும் இரண்டாவதாக இருக்க கூடாது ” என டாக்டர் சாராபாய் கூறினார். அதிகமான தற்சார்பு திட்டங்களுக்கு இந்தியா முயற்சிக்கும்போது, டாக்டர் விக்ரம் சாராபாயின் வார்த்தைகளின் முக்கியத்துவத்தை நாம் உணர்கிறோம் என குடியரசுத் தலைவர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658950
பிரதமர் அலுவலகம்
முதலாவது பழங்குடியின விளையாட்டுத் திருவிழாவின் முன்முயற்சிக்கு பிரதமர் பாராட்டு
ஒடிசா தலைநகர் புவனேஸ்வரில் உள்ள கலிங்கா சமூக அறிவியல் நிறுவனத்தில் முதலாவது பழங்குடியின விளையாட்டுத் திருவிழா நடத்தப்பட்டதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
இந்த முயற்சியை மிகப்பெரிய தொடக்கம் என்று குறிப்பிட்டுள்ள பிரதமர், நாட்டிற்கு பெருமை சேர்ப்பதில் பழங்குடியின விளையாட்டு வீரர்களின் பங்களிப்பைப் பாராட்டினார்.
அமிர்தப் பெருவிழாவின் ட்விட்டர் பதிவிற்கு பதிலளித்து அவர் கூறியதாவது:
“நமது விளையாட்டுத் துறையில் இது ஒரு மிகப்பெரிய துவக்கம்! சர்வதேச போட்டிகளில் இந்தியா அங்கீகாரம் பெறுவதில் பழங்குடியின வீரர்கள் குறிப்பிடத்தக்க பங்களிப்பை வழங்கியுள்ளனர். இத்தகைய முயற்சிகளால் இந்த பிரிவைச் சேர்ந்த ஏராளமான திறமையானவர்கள் நாட்டிற்குக் கிடைப்பார்கள்.”
சுற்றுலா அமைச்சகம்
மத்திய சுற்றுலா அமைச்சகம் வழங்கும், நமது தேசத்தைப் பாருங்கள் தொடரின் கீழ், 4-வது சுதந்திர தினக் கருப்பொருள் வெபினார்–ஜாலியன்வாலா பாக்; விடுதலைப் போராட்டத்தில் ஒரு திருப்புமுனை
மத்திய சுற்றுலா அமைச்சகம், நமது தேசத்தைப் பாருங்கள் தொடரின் கீழ், சுதந்திர தினக் கொண்டாட்டத்தைக் கருப்பொருளாகக் கொண்ட வெபினார்களையும் வழங்கிவருகிறது. ஒட்டு மொத்தமாக 48 வெபினார்களை வழங்கியுள்ள சுற்றுலா அமைச்சகம், ஜாலியன்வாலா பாக்- விடுதலைப் போராட்டத்தில் ஒரு திருப்புமுனை என்ற 4-வது அத்தியாயத்தை வழங்கியுள்ளது.
நமது தேசத்தைப் பாருங்கள் தொடரின் 48-வது அத்தியாயம், ஜாலியன்வாலா பாக் 1919, ஒரு உண்மைக் கதை நூலின் ஆசிரியரும், தி பார்ட்டிசன் அருங்காட்சியகம்/ கலை மற்றும் கலாச்சார அறக்கட்டளையின் தலைவருமான திருமிகு.கிஷ்வர் தேசாயால் வழங்கப்பட்டது. நூற்றுக்கணக்கான அப்பாவி மக்களைக் கொன்று குவித்த கொடுஞ்செயல் , இந்தப் படுகொலை சம்பவம் எவ்வாறு பிரிட்டிஷ் அரசாங்கத்துக்கு எதிராக நாட்டை ஒன்றுபடுத்தியது என்பதை அவர் விளக்கினார். ஒரே பாரதம் உன்னத பாரதம் என்ற இயக்கத்தின் கீழ், நமது தேசத்தைப் பாருங்கள் தொடர், இந்தியாவின் செழுமையான பன்முகத்தன்மையைப் பறைசாற்றும் முயற்சியாகும்.
மத்திய சுற்றுலா அமைச்சகம், தனது பல்வேறு திட்டங்களின் கீழ், சுற்றுலா உள்கட்டமைப்பு மற்றும் வசதிகளின் மேம்பாட்டுக்கு உரிய முக்கியத்துவம் அளித்து வருகிறது. தற்போது, ஜாலியன்வாலா பாக் புதுப்பிக்கப்பட்டு வருகிறது. அங்குள்ள அருங்காட்சியகம் மற்றும் கலைக்காட்சிக்கூடம் மேம்படுத்தப்பட்டு, அந்த நினைவிடத்தில் ஒலி, ஒளிக் காட்சிக்கு ஏற்பாடு செய்யப்பட்டு வருகிறது.
நமது தேசத்தைப் பாருங்கள் வலைதளத் தொடர் , மத்திய மின்னணு மற்றும் தகவல் தொழில்நுட்ப அமைச்சகத்தின் தேசிய இ-நிர்வாகத் துறையின் தொழில்நுட்ப ஒத்துழைப்புடன் வழங்கப்பட்டு வருகிறது. இந்தத் தொடரின் அமர்வுகள் தற்போது https://www.youtube.com/channel/UCbzIbBmMvtvH7d6Zo_ZEHDA/featured என்ற தளத்தில் கிடைக்கும். இந்திய அரசின் சுற்றுலா அமைச்சகம் கையாளும் அனைத்து சமூக ஊடகங்களிலும் இதைக் காணலாம்.
புதிய மற்றும் புதுப்பிக்கத்தக்க எரிசக்தி அமைச்சகம்
சூரியசக்தி முதலீடுகளை 2030-க்குள் உலகளவில் 1 டிரில்லியன் டாலர்களை எட்டச் செய்வதற்கான உறுதியுடன் சர்வதேச சூரியசக்தி கூட்டணியின் நான்காவது கூட்டம் நிறைவடைந்தது
2021 அக்டோபர் 18 முதல் 21 வரை காணொலி வாயிலாக நடைபெற்ற சர்வதேச சூரிய சக்தி கூட்டணியின் நான்காவது பொதுக்குழுக் கூட்டத்திற்கு மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சரும் சூரிய சக்தி கூட்டணியின் சபைத் தலைவருமான திரு ஆர் கே சிங் தலைமை வகித்தார்.
74 உறுப்பு நாடுகள் மற்றும் 34 பார்வையாளர் மற்றும் வருங்காலத்தில் இணையக்கூடிய நாடுகள் என மொத்தம் 108 நாடுகள், 23 பங்குதாரர் அமைப்புகள் மற்றும் 33 சிறப்பு அழைப்பாளர் அமைப்புகள் இக்கூட்டத்தில் பங்கேற்றன. ஐரோப்பிய பசுமை ஒப்பந்தத்திற்கான துணைத் தலைவர் ஃபிரான்ஸ் டிம்மர்மன்ஸ் அக்டோபர் 20 அன்று உரையாற்றினார்.
தலைமை உரையை வழங்கிய திரு சிங், சூரியசக்தி மற்றும் புதுப்பிக்கத்தக்க எரிசக்தியை அதிகளவில் பயன்படுத்துவதற்கான நேரம் இது. நாங்கள் இதை இந்தியாவில் வெற்றிகரமாக செய்துள்ளோம், அதை உலகளாவிய ரீதியில் பிரதிபலிக்க முடியும் என்றார்.
பிரதமர் திரு நரேந்திர மோடியின் 'ஒரே சூரியன், ஒரே உலகம் ஒரே தொகுப்பு' முன்முயற்சி மற்றும் 2030-க்குள் ஒரு டிரில்லியன் அமெரிக்க டாலர் சூரியசக்தி முதலீடுகள் குறித்து இந்த வருடாந்திர கூட்டத்தில் விவாதிக்கப்பட்டது.
சர்வதேச சூரியசக்தி கூட்டணியின் அடுத்த ஐந்து வருடங்களுக்கான செயல் திட்டம் குறித்தும் உறுப்பு நாடுகளின் சர்வதேசத் தலைவர்கள் விவாதித்தனர்.
சூரியசக்தி முதலீடுகளை 2030-க்குள் உலகளவில் 1 டிரில்லியன் டாலர்களை எட்ட செய்வதற்கான உறுதியுடன் சர்வதேச சூரியசக்தி கூட்டணியின் நான்காவது கூட்டம் நிறைவடைந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765671
•••••
((Visitor Counter : 282
மனித வள மேம்பாட்டு அமைச்சகம்
இந்திய புதுமையியல் மற்றும் ஸ்டார்ட் அப் சூழலியலுக்கு உயர்கல்வி நிறுவனங்கள் வலுவூட்டும்: திரு. ராஜ்குமார் ரஞ்சன் சிங்
இந்திய புதுமையியல் மற்றும் ஸ்டார்ட் அப் சூழலியலுக்கு வலுவூட்டும் சிறந்த செயல்திறன் நமது உயர்கல்வி நிறுவனங்களுக்கு உள்ளது என்று மத்திய கல்வி இணை அமைச்சர் திரு. ராஜ்குமார் ரஞ்சன் சிங் கூறினார்.
கல்வி அமைச்சகம், தொழில் மற்றும் உள்நாட்டு வர்த்தக ஊக்குவிப்பு துறை, அனைத்திந்திய தொழில்நுட்பக் கல்வி குழு மற்றும் கல்வி அமைச்சகத்தின் புதுமைகள் பிரிவு ஆகியவை இணைந்து நடத்திய 'கல்வி நிறுவனங்களில் புதுமையியல் சூழலியலை கட்டமைத்தல்' எனும் காணொலி கருத்தரங்கில் பேசிய அவர் இவ்வாறு கூறினார். ஸ்மார்ட் இந்தியா ஹாக்கத்தானையும் திரு சிங் தொடங்கி வைத்தார்.
புதிய மற்றும் தற்சார்பு மிக்க இந்தியாவை கட்டமைப்பதற்கான தமது லட்சியத்தை பிரதமர் திரு. நரேந்திர மோடி வெளிப்படுத்தி உள்ளதாக கூறிய அமைச்சர், ஆதரவான சூழலியல், அர்ப்பணிப்பு மற்றும் நமது புதுமையாளர்கள் மற்றும் தொழில் முனைவோரின் முயற்சிகளுடன் இதை சாதிக்க முடியும் என்றார். நமது பாரம்பரியம் மற்றும் நவீன உலகக் கண்ணோட்டத்தின் சிறந்தவற்றை கலந்து நாளைய இந்தியா உருவாக வேண்டும் என்று கூறினார்.
உலகின் மிகப்பெரிய உயர்கல்வி அமைப்புகளில் ஒன்றையும் மூன்றாவது மிகப்பெரிய ஸ்டார்ட்அப் சூழலியலையும் நமது நாடு கொண்டிருப்பதாக திரு சிங் மேலும் தெரிவித்தார். அறிவு சார்ந்த பொருளாதாரமாக உருவாக நாம் விரும்புகிறோம், புதுமைக்கான தேடல் மற்றும் தொழில்முனைதல் நமது கல்வி நிறுவனங்களில் இல்லாவிட்டால் இது சாத்தியமாகாது என்று அவர் கூறினார்.
கல்வி நிறுவனங்கள் தங்களது எண்ணத்தை மாற்றிக் கொள்ள வேண்டும் என்றும் உயர்தர ஆராய்ச்சி, புதுமைகள் மற்றும் தொழில்முனைதலை ஆதரிக்கும் சூழ்நிலையை உருவாக்க வேண்டும் என்றும் அமைச்சர் வலியுறுத்தினார்.
தொழில்முனைதலை கொண்டாடி புதுமைகளை ஊக்கப்படுத்தும் வகையில் ஸ்டார்ட்அப் நிறுவனங்கள், தொழில்முனைவோர், முதலீட்டாளர்கள், வழிகாட்டுவோர், நிதி வழங்கும் அமைப்புக்கள், வங்கிகள் மற்றும் கொள்கைகளை உருவாக்குபவர்களை ஒரே குடையின் கீழ் இந்த நிகழ்ச்சி கொண்டு வந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789141
பாதுகாப்பு அமைச்சகம்
இத்தாலிய கடற்படை கப்பலுடன், ஐஎன்எஸ் தபார் கப்பல் பயிற்சி
மத்திய தரைக்கடலில் நடைபெற்றுவரும் பயிற்சியில் கலந்து கொள்வதற்காக 2021 ஜூலை 3 அன்று ஐஎன்எஸ் தபார் கப்பல், இத்தாலியின் நேபிள்ஸ் துறைமுகத்திற்குள் நுழைந்தது. இந்திய கப்பலுக்கு இத்தாலிய கடற்படை உற்சாக வரவேற்பளித்தது. துறைமுகத்தில் தங்கியிருந்த போது, கமாண்டிங் அதிகாரி கேப்டன் மகேஷ் மங்கிபுடி, நேப்பிள்ஸ் ஆணையகம், மண்டல இத்தாலிய கடற்படை தலைமையகம் மற்றும் நேபிளிஸில் உள்ள கடலோர காவல்படை தலைமையகத்தின் மூத்த அதிகாரிகளை சந்தித்துப் பேசினார்.
துறைமுகத்திலிருந்து புறப்படுகையில் இத்தாலிய கடற்படை முன்னணி கப்பலான ஐடிஎஸ் அன்டோனியோ மார்செக்லியாவுடன் கடல்சார் கூட்டணி பயிற்சியை ஜூலை 4 மற்றும் 5-ஆம் தேதிகளில் டிர்ஹெனியன் கடலில் ஐஎன்எஸ் தபார் கப்பல் மேற்கொண்டது. வான் பாதுகாப்பு நடைமுறைகள், கடலில் மீட்பு நடவடிக்கைகள், தகவல் தொடர்புப் பயிற்சிகள் முதலிய பல்வேறு கடல்சார் பயிற்சிகளில் இரு கப்பல்களும் ஈடுபட்டன.
இயங்குதளத்தை மேம்படுத்துவதற்கும், கடல்சார் அச்சுறுத்தல்களுக்கு எதிராக ஒருங்கிணைந்த நடவடிக்கைகளை வலுப்படுத்துவதற்கும் இந்தப் பயிற்சி இரு நாடுகளுக்கும் பயனளித்தது.
கடற்படையின் வழக்கப்படி நடைபெற்ற ‘நீராவி அணிவகுப்புடன்’ பயிற்சி நிறைவடைந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733321
பிரதமர் அலுவலகம்
எத்தியோப்பியா குடியரசின் பிரதமருடன், பிரதமர் திரு நரேந்திர மோடி சந்திப்பு
பிரதமர் திரு நரேந்திர மோடி, எத்தியோப்பியா குடியரசின் பிரதமர் மேதகு டாக்டர் அபி அகமது அலியை ஆகஸ்ட் 24 , 2023 அன்று ஜோகன்னஸ்பர்க்கில் 15 வது பிரிக்ஸ் உச்சிமாநாட்டின் போது சந்தித்தார்.
வளர்ச்சி கூட்டாண்மை மற்றும் திறன் மேம்பாடு, வர்த்தகம் மற்றும் முதலீடு, பாதுகாப்பு ஒத்துழைப்பு, தகவல் தொடர்பு தொழில்நுட்பம், விவசாயம், இளைஞர்களின் திறன் மேம்பாடு மற்றும் மக்களுக்கு இடையிலான தொடர்புகள் உள்ளிட்ட முக்கிய துறைகள் குறித்து இரு தலைவர்களும் ஆக்கப்பூர்வமான விவாதங்களை நடத்தினர். முக்கியமான பிராந்திய மற்றும் உலகளாவிய பிரச்சினைகள் குறித்தும் அவர்கள் கருத்துக்களைப் பரிமாறிக் கொண்டனர்.
பிரிக்ஸ் அமைப்பில் எத்தியோப்பியா உறுப்பினரானதற்காக பிரதமர் டாக்டர் அபி அகமதுவுக்கு திரு மோடி வாழ்த்து தெரிவித்தார். உலகளாவிய தெற்கு உச்சிமாநாட்டின் குரல் நிகழ்ச்சியில் பங்கேற்றதற்காக பிரதமர் டாக்டர் அபி அகமதுவை அவர் பாராட்டினார்.
பிரிக்ஸ் குடும்பத்துடன் எத்தியோப்பியா இணைவதற்கு இந்தியா அளித்த ஆதரவுக்கு பிரதமருக்கு நன்றி தெரிவித்த டாக்டர் அபி அகமது, சந்திரயான் திட்டத்தின் வெற்றிக்காக பிரதமரை வாழ்த்தினார், இது, எத்தியோப்பியா மற்றும் உலகளாவிய தெற்கின் பெருமை மற்றும் உத்வேகத்தின் தருணம் என்று குறிப்பிட்டார்.
பிரதமர் அலுவலகம்
ரத்னிபோராவிற்கான ரயில் இணைப்புக்கு பிரதமர் பாராட்டு
அவந்திபோரா - காகபோரா இடையேயான ரயில் ரத்னிபோராவில் நின்று செல்ல வேண்டுமென்ற நீண்டகால கோரிக்கை இறுதியாக நிறைவேறியுள்ளது என்று ரயில்வே அமைச்சகம் ட்வீட் செய்துள்ளது. இதன் மூலம், அப்பகுதியில் போக்குவரத்து எளிதாகும். மேலும் எளிதில் அப்பகுதி எளிதாக அணுகக்கூடியதாகவும் மாறும்.
ரயில்வே அமைச்சகத்தின் ட்விட்டர் பதிவுக்குப் பதிலளித்துள்ள பிரதமர், "ஜம்மு காஷ்மீரில் இணைப்பை வலுப்படுத்துவதற்கான நல்ல செய்தி" எனக் கூறியுள்ளார்.
----
SRI/CR/KPG
(
பாதுகாப்பு அமைச்சகம்
இந்தியா-கஜகஸ்தான் கூட்டுப்பயிற்சி 2021 ஆகஸ்ட் 30 அன்று தொடங்கவிருக்கிறது
ராணுவ ராஜதந்திர நடவடிக்கைகள் மற்றும் கஜகஸ்தானுடனான வளர்ந்து வரும் உறவை வலுப்படுத்தும் நடவடிக்கைகளின் ஒரு பகுதியாக, 'கஜிந்த்-21' என்றழைக்கப்படும் இந்தியா-கஜகஸ்தான் கூட்டுப்பயிற்சியின் ஐந்தாவது பதிப்பு, 2021 ஆகஸ்ட் 30 அன்று தொடங்கவிருக்கிறது.
கஜகஸ்தானில் உள்ள ஆயிஷா பிபியில் இருக்கும் பயிற்சி நிலையத்தில் 2021 செப்டம்பர் 11 வரை நடக்கவிருக்கும் இந்த கூட்டு பயிற்சியில், இந்தியா-கஜகஸ்தான் நாடுகளுக்கு இடையேயான இருதரப்பு உறவை வலுப்படுத்தும் விதத்தில் இரு நாட்டு ராணுவங்களும் பயிற்சிகளை மேற்கொள்ளும்.
இந்திய ராணுவத்தில் இருந்து பீகார் படைப்பிரிவை சேர்ந்த 90 பேர் இந்த பயிற்சியில் ஈடுபடுகின்றனர். கஜகஸ்தான் ராணுவத்தை சேர்ந்த ஒரு கம்பெனி வீரர்களும் இதில் பங்கேற்கின்றனர்.
தீவிரவாத எதிர்ப்பு நடவடிக்கைகளை மேற்கொள்ளுதல் குறித்து இந்தியா மற்றும் கஜகஸ்தான் ராணுவத்தினருக்கு இந்த கூட்டு நடவடிக்கையின்போது போது பயிற்சி அளிக்கப்படும். பணி ரீதியான விஷயங்களை பகிர்ந்து கொள்ளுதல், தீவிரவாத எதிர்ப்பு நடவடிக்கைகளை திட்டமிடுதல் மற்றும் செயல்படுத்துதல், ஆயுதங்கள் பயன்படுத்தல் திறமைகளை மேம்படுத்துதல் உள்ளிட்டவை மேற்கொள்ளப்படும்.
இந்தியா மற்றும் கஜகஸ்தான் ராணுவங்களுக்கு இடையே நிலவி வரும் பரஸ்பர நம்பிக்கை, கூட்டு செயல்பாடு மற்றும் சிறந்த நடைமுறைகளை பகிர்தல் ஆகியவற்றை இந்த பயிற்சி வலுப்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748756
----
(Visitor Counter : 204
பிரதமர் அலுவலகம்
எளிமையாக வர்த்தகம் புரிவதை மேம்படுத்துவதற்கு எடுக்கப்பட்ட நடவடிக்கைகள் குறித்து பிரதமர் ஆய்வு
எளிமையாக வர்த்தகம் புரிவதை மேம்படுத்துவதற்கு எடுக்கப்பட்ட நடவடிக்கைகள் குறித்து ஆய்வு செய்வதற்கான உயர்நிலைக் குழு கூட்டத்திற்கு பிரதமர் இன்று  தலைமை தாங்கினார்.
இந்தக் கூட்டத்தில் பொருளாதார விஷயங்கள் சம்பந்தப்பட்ட மத்திய அமைச்சர்கள் பங்கேற்றனர். மகாராஷ்டிரா முதலமைச்சர் திரு. தேவேந்திர பட்நவிஸ், தில்லி துணை நிலை ஆளுனர் திரு.அனில் பைஜால், மத்திய, மகாராஷ்டிர, தில்லி அரசுகளின் உயர்நிலை அதிகாரிகள் ஆகியோரும் கூட்டத்தில் பங்கேற்றனர்.
இந்தக் கூட்டத்தில் எளிமையாக வர்த்தகம் புரிவது தொடர்பான பல்வேறு நிலைகளின் வளர்ச்சி குறித்து பிரதமருக்கு எடுத்துரைக்கப்பட்டது. கட்டிட அனுமதிகள், ஒப்பந்த அமலாக்கம், சொத்துப் பதிவு, வர்த்தகத்தை தொடங்குதல், மின் இணைப்பு பெறுதல், கடன் பெறுதல், கம்பெனி கலைப்பு உள்ளிட்ட விஷயங்கள் கூட்டத்தில் விவாதிக்கப்பட்டன.
கடந்த 4 ஆண்டுகளில் இந்தியா உலக வங்கியோடு எளிமையாக வர்த்தகம் புரியும் தரவரிசை பட்டியலில் 142-லிருந்து 77 ஆக உயர்ந்தது பற்றி கூட்டம் கவனத்தில் கொண்டது.
வர்த்தகம் புரிதல், சீர்திருத்தங்கள் தொடர்பான அமலாக்கத்தில் இடையூறுகளை களைதல், குறைபாடுகளை தீர்த்து வைத்தல் ஆகிய நடவடிக்கைகள் குறித்து அதிகாரிகள் விளக்கினார்கள்.
கடைசி நிலை அனுமதிகள், நடைமுறைகளை சீர்படுத்துவதில் கவனம் போன்ற நடவடிக்கைகள் வர்த்தகம் புரிதல் தரவரிசையை மேம்படுத்துவதோடு நின்று விடாமல் சிறு வர்த்தகம் மற்றும் சாதாரண மனிதனின் வாழுதலில் எளிமை நிலைமையையும் உயர்த்தும் என்று பிரதமர் கூறினார். இந்தியாவை பொறுத்தவரை அது வளர்ந்து வரும் துடிப்புள்ள பொருளாதாரமாக இருப்பதால் இந்த நடவடிக்கைகள் மிகவும் முக்கியமானவை என்றார் அவர். இந்தியாவின் வர்த்தகம் புரிதல் தரவரிசை உயர்வு குறித்து உலகெங்கும் ஆர்வம் தெரிவிக்கப்பட்டிருப்பதாக பிரதமர் கூறினார்.
(Visitor Counter : 118
பிரதமர் அலுவலகம்
கொவிட்-19 லிருந்து இத்தாலி பிரதமர் மரியோ ட்ராக்கி விரைவில் குணமடைய பிரதமர் வாழ்த்து
கொவிட்-19-லிருந்து இத்தாலி பிரதமர் மரியோ ட்ராக்கி விரைவில் குணமடைய பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டரில் பிரதமர் கூறியிருப்பதாவது,
''எனது அன்பு நண்பர் இத்தாலி பிரதமர் மரியோ ட்ராக்கி கோவிட் 19 லிருந்து விரைவில் குணமடைய வாழ்த்துகிறேன்' @Palazzo_Chigi"
பிரதமர் அலுவலகம்
36-வது பிரகதி கூட்டத்திற்கு பிரதமர் தலைமை தாங்கினார்
மத்திய மற்றும் மாநில அரசுகளின் செயல்திறன் மிக்க ஆளுகை, மற்றும் திட்டங்களை உரிய நேரத்தில் செயல்படுத்துதல் ஆகியவற்றுக்கான தகவல் மற்றும் தகவல் தொடர்பு பல்முனை தளமான பிரகதியின் முப்பத்து ஆறாவது கூட்டத்திற்கு பிரதமர் திரு நரேந்திர மோடி இன்று தலைமை தாங்கினார்.
எட்டு திட்டங்கள், ஒரு திட்டம் குறித்த குறை மற்றும் ஒரு செயல்பாடு உட்பட பத்து விஷயங்கள் குறித்து இன்றைய கூட்டத்தில் ஆய்வு செய்யப்பட்டன.
இவற்றில் மூன்று திட்டங்கள் சாலை போக்குவரத்து மற்றும் நெடுஞ்சாலைகள் அமைச்சகம் தொடர்பானதும், இரண்டு திட்டங்கள் ரயில்வே அமைச்சகம் தொடர்பானதும், தலா ஒன்று மின்சார அமைச்சகம், உள்துறை அமைச்சகம் மற்றும் பெட்ரோலியம் மற்றும் இயற்கை எரிவாயு அமைச்சகம் தொடர்பானதும் ஆகும்.
சுமார் ரூ 44,545 கோடி மதிப்பிலான இந்த திட்டங்கள், மேற்கு வங்கம், அசாம், தமிழ்நாடு, ஒடிசா, ஜார்கண்ட், சிக்கிம், உத்தரப் பிரதேசம், மிசோரம், மத்தியப் பிரதேசம், பிகார் மற்றும் மேகாலயா ஆகிய 12 மாநிலங்கள் தொடர்பானவை ஆகும்.
சில திட்டங்களை செயல்படுத்துவதில் தாமதம் ஏற்படுவது குறித்து கவலை தெரிவித்த பிரதமர், நிலுவையில் உள்ள அனைத்து பிரச்சினைகளையும் குறிப்பிட்ட காலத்திற்குள் துரிதமாக தீர்க்குமாறு அதிகாரிகளுக்கு அறிவுறுத்தினார்.
ஒரு முறை பயன்படுத்தும் நெகிழை அப்புறப்படுத்தும் திட்டம் குறித்து பிரதமர் ஆய்வு செய்தார். பிரதமரின் கிராம் சடக் திட்டம் குறித்த குறைகள் ஆய்வு செய்யப்பட்டன.
மக்களை, குறிப்பாக இளைஞர்களை, முறையான விழிப்புணர்வு பிரச்சாரம் மூலம், ஈடுபடுத்துமாறு பிரதமர் வலியுறுத்தினார். மேற்கண்ட திட்டத்தின் கீழ் கட்டமைக்கப்படும் சாலைகளின் தரத்தின் மீது சிறப்பு கவனம் செலுத்துமாறும் அதிகாரிகளை அவர் கேட்டுக்கொண்டார்.
முந்தைய 35 பிரகதி உரையாடல்களில், 17 துறைகள் தொடர்பான ரூ 13.60 லட்சம் கோடி மதிப்பிலான 290 திட்டங்கள் குறித்து ஆய்வு செய்யப்பட்டன.
-----
(
மின்னணு மற்றும் தகவல் தொழில்நுட்பம்
ஆரோக்கியசேது செயலி தொடர்பான ஆர்டிஐ மனு – மத்திய தகவல் ஆணையம் பிறப்பித்த உத்தரவு தொடர்பாக மத்திய அரசு விளக்கம்
ஆரோக்கியசேது செயலி தொடர்பான ஆர்டிஐ மனுவுக்கு மத்திய தகவல் ஆணையம் பிறப்பித்த உத்தரவுவுகள் குறித்து ஊடகங்களில் செய்தி வெளியாகியுள்ளன. சிஐசி உத்தரவுப்படி மின்னனு மற்றும் தகவல் தொழில்நுட்ப அமைச்சகம், தேசிய இ-நிர்வாக பிரிவு, தேசிய தகவல் மையம்  ஆகியவற்றி மத்திய தகவல் தொடர்பு அதிகாரிகள் நவம்பர் 24ம் தேதி ஆஜராக உள்ளனர்.
து தொடர்பான விளக்கம்:
ஆரோக்கிய சேது செயலி, கொவிட் -19 தொற்றை கட்டுப்படுத்துவதில் அதன் பங்கு குறித்து எந்த சந்தேகமும் இருக்க கூடாது. கொவிட்-19-ஐ எதிர்த்து போராட, இதை பொதுத்துறை மற்றும் தனியார் பங்களிப்புடன் மத்திய அரசு தொடங்கியது. முடக்க கட்டுபாடுகளுடன் தொற்று நோயின் தேவைகளுக்கு பதில் அளிக்கும் வகையிலும், தொடர்புகளை கண்டறியும் நோக்குடன், 21 நாட்களில் இந்த செயலி இந்திய நிபுணர்களால் உருவாக்கப்பட்டது. கடந்த ஏப்ரல் 2ம் தேதி முதல், ஆரோக்கிய சேது செயலியின் செயல்பாடுகள் பற்றி தொடர்ந்து ஊடகங்களில் தகவல் தெரிவிக்கப்படுகின்றன. இந்த செயலியுடன் டன் தொடர்புடையவர்கள் பற்றியும் ஊடகங்களில் பகிரப்பட்டது.
இவற்றை கீழ்கண்ட இணைப்பில் பார்க்கலாம்.
https://github.com/nic-delhi/AarogyaSetu_Android/blob/master/Contributors.md.
ஆரோக்கிய செயலி குறித்து அனைத்து விவரங்களும் aarogyasetu.gov.in என்ற இணையதளத்தில் உள்ளது. கொவிட் 19க்கு எதிரான போராட்டத்தில் இது எவ்வாறு உதவுகிறது என்பது பற்றியும் டி.வி நிகழ்ச்சிகள் மற்றும் சமூக ஊடகங்களில் பகிரப்பட்டுள்ளது.
இந்த செயலியை 16.23 கோடி பேர் பதிவிறக்கம் செய்துள்ளனர். இந்த செயலியை பயன்படுத்தும் கொவிட் 19 நோயாளிகளின் ப்ளூடூத் தொடர்புகளை அடையாளம் காணவும், அவர்கள் பாதுகாப்பாக இருப்பதற்கான எச்சரிக்கைகளை விடுக்கவும் இந்த செயலி உதவியுள்ளது. அரோக்கியசேது செயலி அறிவுரை பெற்றவர்களில் 25 % பேருக்கு பரிசோதனையில் கொவிட் தொற்று உறுதி செய்யப்பட்டது. தொற்று பாதிப்பு உள்ள இடங்களை கண்டறியவும், வைரஸ் பரவலை கட்டுப்படுத்ததுவம் ஆரோக்கிய சேது செயலி பெரிதும் உதவியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1668194
நிதி அமைச்சகம்
ரூ 1.76 லட்சம் கோடி கடன் அனுமதியுடன் கூடிய 187.03 லட்சம் விவசாயி கடன் அட்டைகளுக்கு ஒப்புதல்
விவசாயி கடன் அட்டைகளை விவசாயிகளிடம் கொண்டு சேர்ப்பதற்கான சிறப்பு நடவடிக்கைகள் 2020 பிப்ரவரி முதல் செயல்படுத்தப்பட்டு வருகின்றன.
ரூ 1.76 லட்சம் கோடி கடன் அனுமதியுடன் கூடிய 187.03 லட்சம் விவசாயி கடன் அட்டைகளுக்கு 2021 ஜனவரி 29 வரை ஒப்புதல் அளிக்கப்பட்டுள்ளது.
மேற்கண்ட தகவலை பொதுத் துறை வங்கிகளும், நபார்டும் அளித்துள்ளதாக நாடாளுமன்றத்தின் மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய நிதி மற்றும் பெருநிறுவன விவகாரங்கள் துறை இணை அமைச்சர் திரு அனுராக் தாகூர் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1696521
பிரதமர் அலுவலகம்
மேற்கு வங்கத்தில் ஏற்பட்ட சோகமான விபத்து காரணமான உயிரிழப்புகளுக்கு பிரதமர் கவலை தெரிவித்துள்ளார்
விபத்தில் உயிரிழந்தோரின் குடும்பங்களுக்கு பிரதமரின் தேசிய நிவாரண நிதியில் இருந்து கருணைத் தொகை அறிவித்துள்ளார்
மேற்கு வங்கத்தின் பீர்பூம் மாவட்டத்தில் ஏற்பட்ட சோகமான விபத்து காரணமான உயிரிழப்புகளுக்கு பிரதமர் திரு நரேந்திர மோடி ஆழ்ந்த கவலை தெரிவித்துள்ளார். விபத்தில் உயிரிழந்தோரின் குடும்பங்களுக்கு பிரதமரின் தேசிய நிவாரண நிதியில் இருந்து கருணைத் தொகையையும் திரு மோடி அறிவித்துள்ளார்.
பிரதமர் அலுவலகத்தின் ட்விட்டர் செய்தியில் கூறியிருப்பதாவது:-
“மேற்கு வங்கத்தின் பீர்பூம் மாவட்டத்தில் ஏற்பட்ட சோகமான விபத்து காரணமான உயிரிழப்புகளுக்கு கவலை அடைந்தேன். காயமடைந்தவர்களுக்கு பிரார்த்தனைகள்.
உயிரிழந்தோர் ஒவ்வொருவரின் குடும்பத்திற்கும், பிரதமரின் தேசிய நிவாரண நிதியில் இருந்து ரூ. 2 லட்சமும், காயமடைந்தோருக்கு ரூ. 50 ஆயிரமும் வழங்கப்படும்: பிரதமர்”